CELEX ID: 32012D0368
Publication Date: 2012-06-29

Document Text:
EUROOPA PARLAMENDI, NÕUKOGU, KOMISJONI, EUROOPA LIIDU KOHTU, EUROOPA KONTROLLIKOJA, EUROOPA MAJANDUS- JA SOTSIAALKOMITEE JA REGIOONIDE KOMITEE OTSUS,
29. juuni 2012,
millega muudetakse otsust 2009/496/EÜ, Euratom Euroopa Liidu Väljaannete Talituse korralduse ja toimimise kohta
(2012/368/EL, Euratom)
EUROOPA PARLAMENT,
NÕUKOGU,
EUROOPA KOMISJON,
EUROOPA LIIDU KOHUS,
KONTROLLIKODA,
EUROOPA MAJANDUS- JA SOTSIAALKOMITEE,
REGIOONIDE KOMITEE,
võttes arvesse Euroopa Liidu lepingut,
võttes arvesse Euroopa Liidu toimimise lepingut,
võttes arvesse Euroopa Aatomienergiaühenduse asutamislepingut
ning arvestades järgmist:
(1)
Euroopa Parlamendi, nõukogu, komisjoni, Euroopa Kohtu, kontrollikoja, Euroopa Majandus- ja Sotsiaalkomitee ja Regioonide Komitee 26. juuni 2009. aasta otsust 2009/496/EÜ, Euratom Euroopa Liidu Väljaannete Talituse korralduse ja toimimise kohta (1) on vaja muuta eesmärgiga seda kohandada Lissaboni lepinguga muudetud aluslepingute sätetega, et eelkõige lisada allakirjutanud institutsioonide hulka Euroopa Ülemkogu.
(2)
Väljaannete talituse korralduskomitee leppis oma 2. juuli 2010. aasta koosolekul kokku, et Euroopa Ülemkogust saab allakirjutanud institutsioon, ja 14. aprilli 2011. aasta koosolekul, et otsust 2009/496/EÜ, Euratom tuleks seetõttu muuta,
ON VASTU VÕTNUD KÄESOLEVA OTSUSE:
Artikkel 1
Otsust 2009/496/EÜ, Euratom muudetakse järgmiselt.
1)
Pealkiri asendatakse järgmisega: „Euroopa Parlamendi, Euroopa Ülemkogu, nõukogu, komisjoni, Euroopa Liidu Kohtu, kontrollikoja, Euroopa Majandus- ja Sotsiaalkomitee ja Regioonide Komitee otsus Euroopa Liidu Väljaannete Talituse korralduse ja toimimise kohta”.
2)
Otsuse vastu võtnud institutsioonide ja asutuste nimekiri asendatakse järgmisega:
„EUROOPA PARLAMENT,
EUROOPA ÜLEMKOGU,
NÕUKOGU,
EUROOPA KOMISJON,
EUROOPA LIIDU KOHUS,
KONTROLLIKODA,
EUROOPA MAJANDUS- JA SOTSIAALKOMITEE,
REGIOONIDE KOMITEE”.
3)
Artikli 1 lõikes 1 asendatakse esimene lõik järgmisega:
„1. Euroopa Liidu Ametlike Väljaannete Talitus (edaspidi „talitus”) on institutsioonidevaheline talitus, kelle ülesanne on kirjastada parimates võimalikes tingimustes Euroopa Liidu ja Euroopa Aatomienergiaühenduse institutsioonide väljaandeid.”
4)
Artikli 4 lõige 6 asendatakse järgmisega:
„6. Institutsioonid võivad talitusega sõlmida teenuslepinguid, milles määratakse kindlaks nendevahelised koostöötingimused. Euroopa välisteenistus võib samuti teha talitusega koostööd ja sõlmida sel eesmärgil teenuslepingu.”
5)
Artikli 6 lõige 1 asendatakse järgmisega:
„1. Moodustatakse korralduskomitee, milles on esindatud käesolevale otsusele allakirjutanud institutsioonid. Korralduskomitee koosneb Euroopa Liidu Kohtu kohtusekretärist ning teiste institutsioonide peasekretäridest või nende esindajatest. Euroopa Keskpank osaleb korralduskomitee töös vaatlejana. Euroopa Keskpanka esindab juhatuse sekretär või juhatuse määratud asendaja.”
6)
Otsusele allakirjutanute nimekiri asendatakse järgmisega:
„Euroopa Parlamendi nimel
Euroopa Ülemkogu nimel
Nõukogu nimel
Komisjoni nimel
Euroopa Liidu Kohtu nimel
Euroopa Kontrollikoja nimel
Euroopa Majandus- ja Sotsiaalkomitee nimel
Regioonide Komitee nimel”.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Brüssel ja Luxembourg, 29. juuni 2012

EuroVoc Classification:
Level 1: 100144
Level 2: 100175
100174
Level 3: 5769
4479
1451
All Concepts: 128
2153
8553